text: ভাবনা রেড্ডি একজন ভারতীয় শাস্ত্রীয় কুচিপুড়ি নৃত্যশিল্পী, গায়িকা, গীতিকার, এবং শিক্ষিকা। তিনি বিখ্যাত নৃত্য-দম্পতি পদ্মভূষণ বিজয়ী রাজা রাধা রেড্ডি এবং কৌশল্যা রেড্ডির কনিষ্ঠ কন্যা ও শিষ্য।
  
  প্রাথমিক জীবন 
  ভাবনা রেড্ডির জন্ম এবং বেড়ে ওঠা ভারতের নয়াদিল্লিতে।  কুচিপুড়িতে নিবেদিত বিশ্বের প্রথম এবং একমাত্র পরিবার হওয়ায় তাঁর পরিবার লিমকা বুক অফ রেকর্ডসে অন্তর্ভুক্ত হয়েছে । তিনি পদ্মভূষণ ড. রাজা রাধা রেড্ডি ও কৈশল্যা রেড্ডির ছোট মেয়ে এবং যামিনী রেড্ডির ছোট বোন। 
  
  নয়াদিল্লিতে একজন তরুণী হিসাবে তিনি রঘুবীর সিং জুনিয়র মডার্ন হাই স্কুলে পড়াশোনা করেছিলেন। তার পরে বড়খাম্বার মডার্ন স্কুলে পড়াশোনা করেছিলেন। তিনি লেডি শ্রী রাম কলেজ ফর উইমেন থেকে বি.কম. অনার্স ডিগ্রি অর্জন করেছেন। কুচিপুড়ি নৃত্যে তাঁর আনুষ্ঠানিক প্রশিক্ষণ শুরু হয়েছিল মাত্র চার বছর বয়সে বাবা-মা'য়ের নির্দেশনায়।
  
  নাচ 
  ভাবনা দু'দশকেরও বেশি সময় ধরে কুচিপুড়ি নৃত্য ও তত্ত্ব শেখায় নিবেদিত।  তিনি মাত্র পাঁচ বছর বয়সে বৈশ্বিক সফরে তাঁর পরিবারের সাথে নৃত্য-উপস্থাপনা করতে শুরু করেছিলেন।  ভাবনার একটি বড় পারফরম্যান্স বা উপস্থাপনার প্রথম রেকর্ডটি ছিল নয়াদিল্লির আজাদ ভবনের আইসিসিআর প্রেক্ষাগৃহে, যার জন্য তিনি এইচটি সিটি সংবাদপত্রে উদীয়মান তারকা হিসাবেও স্বীকৃত হয়েছিলেন।
  
  ছোট বেলা থেকেই তিনি প্রযোজনায় মুখ্য ভূমিকা নিয়েছিলেন।  তিনি মাত্র ছয় বছর বয়সে কৃষ্ণ লীলা তরঙ্গিনী প্রযোজনায় কৃষ্ণ চরিত্রে অভিনয় করেছিলেন। সাত বছর বয়সে ভগবান প্রহ্লাদ চরিতমে প্রহ্লাদ চরিত্রে অভিনয় করেছিলেন।  ২০১৬ সালে, ভগবদাজ্জুক্যমে, ভাবনা অভিনয় করেছিলেন শাণ্ডিল্যের চরিত্রে।  ২০১১ সালে, ভাবনা ভাম্কালাপামে সত্যভামার প্রধান চরিত্রে অভিনয় করেছিলেন, এটি ছিল প্রতিমাসংক্রান্ত এবং ঐতিহ্যবাহী কুচিপুড়ির একটি অংশ।  ভাবনা তাঁর কৃতিত্বের পাশাপাশি রেড্ডি পরিবারের সাথে পরিচালিত প্রযোজনায় আরও বেশ কয়েকটি একক নৃত্যানুষ্ঠান করেছেন।
  
  সংগীত 
  ভাবনা কন্ঠ সম্পাদন অ্যাসোসিয়েট অফ আর্টস ডিগ্রি নিয়ে ক্যালিফোর্নিয়ার হলিউডের মিউজিশিয়ান ইনস্টিটিউট থেকে স্নাতক হন।  তিনি স্বতন্ত্র শিল্পী কর্মসূচিতে অসামান্য শিল্পীর পুরস্কার পেয়ে ছিলেন।
  
  তিনি চার বছর বয়স থেকে গুরু কন্নাকুমারের কাছে দক্ষিণ ভারতীয় ধ্রুপদী কার্নাটিক কন্ঠসঙ্গীত শিখতে শুরু করেছিলেন। পরবর্তীকালে তিনি  দুর্গা প্রসাদের কাছ থেকে তাঁর কৈশোরের শেষ পর্যন্ত কার্নাটিক বেহালা শিখেছিলেন। কলেজে পড়াকালে তিনি অল ইন্ডিয়া রেডিওর পরিচালক শ্রী কে. বাগিশের কাছ থেকে কন্ঠসঙ্গীত শিখেছিলেন এবং এখনও তিনি তাঁর অধীনে শিখছেন।
  
  পুরস্কার 
  তাঁর পাওয়া কয়েকটি পুরস্কারের মধ্যে রয়েছে:
  
   ভারত সরকার সংগীত নাটক আকাদেমির বিসমিল্লাহ খান যুব পুরস্কার ২০১৭
   হিউস্টন টেক্সাস তেলুগু সাংস্কৃতিক সমিতি দ্বারা কুচিপুড়ি নৃত্য অবদানের জন্য লাইফটাইম অ্যাচিভমেন্ট অ্যাওয়ার্ড বা আজীবন সম্মাননা পুরস্কার
   এফআইসিসিআই (FICCI) যুবতী মহিলা অর্জিতা পুরস্কার
   ফেমিনা নর্থ পাওয়ারলিস্ট অ্যাওয়ার্ড
  
  উল্লেখযোগ্য কাজ 
  তার উল্লেখযোগ্য কিছু কাজের মধ্যে রয়েছে:
  
   ইন্ডিয়া ডান্স ফেস্টিভাল কোরজো নেদারল্যান্ডসে প্রদর্শিত ঐতিহ্যবাহী কুচিপুড়ি নৃত্য নাটক ভামকালাপামের একটি আধুনিক উপস্থাপনা
   ওম শিবম, উসকে রাহ মেঁ (একটি সূফী কুচিপুড়ি প্রযোজনা)
   ফেসেস - ঐতিহ্যবাহী কুচিপুড়ি নৃত্যের সাথে পশ্চিমা সংগীত রচনার সংমিশ্রণে একটি প্রযোজনা।
   স্ট্রাভিনস্কি রাইট অব স্প্রিংয়ে কুচিপুড়ি নৃত্য
   "ট্যাঙ্গল্ড ইন ইমোশনস" নামে একটি প্রথম একক সংগীত অ্যালবাম।
   কেনেডি সেন্টারে কুচিপুড়ি আবৃত্তি (ওয়াশিংটন, ডিসি, মার্কিন যুক্তরাষ্ট্র)
  
  তথ্যসূত্র
  
  বহিঃসংযোগ 
   ভাবনার নাচের একটি নমুনা দেখা যাবে 
  
  বিষয়শ্রেণী:জীবিত ব্যক্তি
  বিষয়শ্রেণী:কুচিপুড়ি নৃত্যশিল্পী
  বিষয়শ্রেণী:২১শ শতাব্দীর ভারতীয় নৃত্যশিল্পী
  বিষয়শ্রেণী:নতুন দিল্লির ব্যক্তি
  বিষয়শ্রেণী:জন্মের বছর অনুপস্থিত (জীবিত ব্যক্তি)
title: ভাবনা রেড্ডি